**ACTA DE LA SESSIÓ EXTRAORDINÀRIA CELEBRADA PEL PLE DE L’AJUNTAMENT DE SANT MATEU DE BAGES EL DIA DINOU DE JUNY DE 2015**

**ASSISTENTS**

**Alcalde-President**

Pere Ribera i Guals

**Tinents d’Alcalde**

Joan Ullé i Castellà.

Joan Muns i Botinas.

**Regidors**

Dídac Ullé i Haro

Gabriel Rovira i Gangonells.

Montserrat Trulls i Melchor.

Regina Carné i Pesarrodona.

**Secretària-interventora**

Montserrat Antón i Romeu

A la Sala d’Actes de l’Ajuntament de Sant Mateu de Bages, essent les 19:30 hores del dia 19 de juny de 2015, es reuneixen, sota la Presidència de l’Il·lm. Sr. Pere Ribera i Guals i prèvia citació a aquest efecte, els senyors regidors anotats anteriorment amb l’assistència de la Secretaria-Interventora, a fi de celebrar sessió extraordinària del Ple de l’Ajuntament de Sant Mateu de Bages, núm. 7/2015.

Per la Secretària-Interventora, es comprova que existeix el quòrum legal per desenvolupar-se la sessió, d’acord amb el que preveuen els articles 46.2.c) de la Llei 7/1985, de 2 d'abril, reguladora de les bases del règim local (LRBRL), 98.c) del Decret legislatiu de Catalunya 2/2003, de 28 d’abril, pel qual s’aprova el text refós de la Llei municipal i de règim local de Catalunya (TRLMC) i 90 del Reglament d'organització, funcionament i règim jurídic de les corporacions locals, aprovat per Reial decret 2568/1986, de 28 de novembre (ROF).

A les 19,30 hores, el Sr. Alcalde-President, declara oberta la sessió, i es passa a discutir cada un dels punts de l’Ordre del dia, i prenent-se els següents:

**A C O R D S**

**1.- APROVACIÓ SI S’ESCAU, DE L’ESBORRANY DE L’ACTA DE LA SESSIO EXTRAORDINÀRIA DEL PLE DE L’AJUNTAMENT DEL DIA 13 DE JUNY DE 2015.-** La Secretària informa que l’esborrany de l’acta de la sessió del dia 13 de juny de 2015, s’ha lliurat amb anterioritat als Regidors i per tant no es procedeix a la seva lectura.

Et sotmet a votació l’esborrany de l’acta esmentada, la qual és aprovada per unanimitat.

**2.- PROPOSTA D’APROVACIÓ DEL DICTAMEN RELATIU A L’ESTABLIMENT DE LA PERIODICITAT DE LES SESSIONS DEL PLE.**- Seguidament es presenta a consideració del Ple, el Dictamen de l’Alcaldia que llegeix la Secretària actuant i que diu literalment així:

“Atès que l’article 46.2 de la Llei de Bages de Règim Local, en concordança amb els articles 47 i 51 del TRRL i 77 del ROF, i l’article 98 del Text Refós de la Llei municipal i de regim local de Catalunya, Decret Legislatiu 2/2003, estableixen que els òrgan col·legiats de Les entitats locals funcionen en règim de sessions ordinàries de periodicitat preestablerta.

Atès que aquesta periodicitat s’ha de fixar pel Ple de l’Ajuntament, proposo al Ple de l’Ajuntament l’adopció del següent acord:

**PRIMER**- Que l’Ajuntament de Sant Mateu de Bages, celebri les seves sessions ordinàries del Ple de l’Ajuntament, cada dos mesos, l’últim divendres de mes dels mesos parells, a les 20 hores en horari d’estiu i a les 19,30 hores en horari d’hivern.

**SEGON.-** En cas de que el divendres fos festiu o vigília de festa, el Ple es celebrarà el divendres immediatament anterior.”

El Sr. Alcalde demana si hi ha alguna cosa a dir.

El Sr. Rovira manifesta que no estan d’acord, diu que els agradaria que es fes un Ple cada mes com es feia fins ara, com a signe de voler fer l’Ajuntament més transparent i explicant-se les coses. Exposa que sap que ho diu la legalitat, no té res a dir, però considera que és un signe de bona voluntat fer-ho cada mes, com es feia anteriorment. També diu que votaran que no.

El Sr. Alcalde diu: “La legalitat, com dius tu, és veritat, també diu cada tres; ni un, ni tres, deixeu-m’ho a dos.”

El Sr. Rovira diu: “Sí, però no veig el motiu de perquè si abans la legalitat també deia tres mesos, ho fèieu cada un i ara el feu cada dos.”

El Sr. Alcaldia diu: “Bé, perquè ens ha semblat que ho havíem de fer així, ja està.”

El Sr. Rovira diu: “Aquesta és la resposta? Fer-ho així, i ja esta?”

El Sr. Alcalde diu: “No, la resposta és que l’equip de govern ha cregut que ho havíem de fer cada dos mesos. Lo de “ja està”, és per acabar la frase, no en el sentit de “ja esta, i aquí passeu pel tubo!!!!”.

El Sr. Rovira diu: “Nosaltres no podem està d’acord.”

El Sr. Alcalde posa el tema a votació.

El senyor Rovira i les senyores Trulls i Carné voten en contra i els senyor Ribera, J. Ullé, Muns i D. Ullé, voten a favor.

Queda aprovat el dictamen, amb quatre (4) vots a favor i tres (3) en contra.

**3.- PROPOSTA D’APROVACIÓ DEL DICTAMEN DE CONSTITUCIÓ DE LA JUNTA DE GOVERN LOCAL.-** Seguidament es presenta a consideració del Ple, el Dictamen de l’Alcaldia que llegeix la Secretària actuant i que diu literalment així:

“Atès que en data 15/06/2015, aquesta Alcaldia, va iniciar expedient per a la constitució de la Junta de Govern Local.

Atès l’Informe de Secretaria de data 16/06/2015 i de conformitat amb allò que estableixen els articles 20.1.b) de la Llei 7/1985, de 2 d’abril, Reguladora de les Bases del Règim Local i 35.2.d) del Reial Decret 2568/1986, de 28 de novembre, pel qual s’aprova el Reglament d’Organització, Funcionament i Règim Jurídic de les Entitats Locals, es proposa al Ple de l’Ajuntament l’adopció del següent acord:

**PRIMER.** Constituir la Junta de Govern Local, l’objecte de la qual serà l’assistència permanent a l’Alcalde en l’exercici de les seves atribucions, així com exercir, si escau, les atribucions que l’Alcalde o un altre òrgan municipal li delegui o aquelles que li atribueixen les lleis.

**SEGON.** La Junta de Govern Local estarà formada per l’Alcalde, que serà el seu president, i per un nombre de 2 Regidors nomenats lliurament per l’Alcalde com a membres d’aquesta.

**TERCER.** La Junta de Govern Local ajustarà el seu funcionament de conformitat amb allò que estableixen els articles 112 i 113 del Reial Decret 2568/1986, de 28 de novembre, pel qual s’aprova el Reglament d’Organització, Funcionament i Règim Jurídic de les Entitats Locals, a aquests efectes es proposa que la Junta celebri sessió ordinària amb la periodicitat següent: 2on. i 4rt. dimarts de mes”.

El Sr. Alcalde posa el tema a votació.

El senyor Rovira i les senyores Trulls i Carné s’abstenen i els senyor Ribera, J. Ullé, Muns i D. Ullé, voten a favor.

Queda aprovat el dictamen, amb quatre (4) vots a favor i tres (3) abstencions.

**4.- PROPOSTA D’APROVACIÓ DEL DICTAMEN DE L’ALCALDIA RELATIU A LA CREACIÓ DE LA COMISSIÓ ESPECIAL DE COMPTES.-** Seguidament es presenta a consideració del Ple, el Dictamen de l’Alcaldia que llegeix la Secretària actuant i que diu literalment així:

“Vist l’informe de la Secretària de la Corporació, en relació amb la Creació i Composició de les Comissions Informatives Permanents

Vist que d’acord amb el que s’estableix a l’article 127 del ROF, i l’article 48 del Text Refós de la Llei municipal i de regim local de Catalunya, Decret Legislatiu 2/2003, la Comissió Especial de Comptes és d’existència preceptiva,

PROPOSO al Ple de l’Ajuntament, el següent acord:

**PRIMER.**- La creació de la comissió especial de comptes, presidida per l’Alcalde, i formada pel President i quatre membres més, 2 dels quals seran per CiU, i 2 per APM, el President i un dels membres de APM, tindran vot ponderat.

**SEGON.-** Informar que designo per formar part d’aquesta Comissió als senyors Joan Ullé Castellà i Joan Muns Botinas.

**TERCER.-** Demanar als representants de APM, que designin en aquest acta o posteriorment al Ple els Regidors que designen per formar part d’aquesta Comissió.”

El Sr. Rovira diu: “Primer m’agradaria que es llegís el tema de les Comissions Informatives.”

La Secretària informa que la normativa estableix la possibilitat de que hi hagin comissions informatives en determinats municipis. En els de més de 5.000 habitants són obligatòries i en els menys són competència del Ple acordar que hi siguin o no hi siguin. El que sí que és obligatori a tots els Ajuntaments, és que hi hagi la Comissió Especial de Comptes.

Segueix informant que la Comissió Especial de Comptes, bàsicament s’ha de reunir un cop a l’any per fiscalitzar el Compte General.

El Sr. Rovira diu: “Jo simplement em semblava que l’Ajuntament havia de ser més transparent, i em semblava que fora molt bo de que el grup de govern, formés una comissió informativa. Ja sabem que la llei diu que les Comissions informatives són per municipis de més de 5.000 habitants, però hi ha municipis de menys de 5.000 habitants que tenen Comissions informatives. Si tot el que es porta al Ple, abans s’ha explicat, em sembla que tot és molt més transparent. La Secretària enviarà un informe administratiu, però al darrera hi ha l’enfoc polític o personal de cada un, de l’equip de govern, que dirà el perquè es fan les coses. I s’estableix un diàleg. Doncs també! com teniu la potestat de treure-ho, doncs ho traieu! Em sembla que hi hauria d’haver una Comissió Informativa, per tal que nosaltres tinguem una mica més d’informació”.

El Sr. Alcalde diu: “Els papers que s’envien des de Secretària, porten la documentació que es porta al Ple. Les Comissions informatives, (jo he estat al Consell Comarcal, que és on las he viscut) arribem a la conclusió de que no serveixen per res. L’únic que fan ( i a sobre no són vinculants) és llegir-te com ara estem llegint aquí el dictamen i ja està. No diuen res més. Si hi ha un projecte o alguna cosa a discutir allà on sigui, ja es discutirà; però no crec que haguem de posar data fixa per comissions informatives, perquè jo crec que és perdre el temps. Creiem, perdó!”

El Sr. Rovira diu: “Jo, inclús a més a més, ja que els Plens estan cada dos mesos, amb més raó pensem que la Comissió Informativa és més adient. En una Comissió Informativa, cada un dels Regidors corresponents explicarà perquè es porta allò i no es porta una altra cosa, o perquè es pensa fer això i no es fa una altra cosa. Es crea un diàleg, en el qual potser es puguin canviar les coses, o no canviar-les o seguir-les. L’enfoc polític del perquè es porta allò. Perquè sinó el que s’envia és una informació del que ja s’ha decidit. Com el que hem votat abans, 4-3, 4-3, 4-3. Allà podem alçar la veu (no vol dir cridar), parlar, i podem fer recapacitar i no s’haurà aprovat res.”

El Sr. Alcalde explica un exemple de quan a Sant Mateu es va cobrir la pista, amb un “pla del Zapatero”. L’equip de govern havia acordat demanar subvenció per altres coses, i els senyors Ullé, que estaven a l’oposició van exposar que es podria cobrir la Pista, es va parlar, es va veure oportú i es va fer, i sobre la taula hi havia una altra projecte.

El Sr. Rovira diu: “Per mi és aquesta la funció de la Comissió Informativa”

El Sr. Alcalde diu: “No per més Comissions Informatives que hi hagi, això s’ha de deixar de fer!”

El Sr. Alcalde demana a la Secretària en quin moment se’ls hi entrega la documentació, i la Secretària respon que ha d’haver dos dies hàbils entremig.

El Sr. Alcalde diu: “Vostè diu que és una qüestió de raonament polític, i en raonament polític segur que no ens avindrem. Ens avindrem en raonament del poble.”

El Sr. Rovira diu: “Jo quan parlo de raonament polític, és l’enfoc que vosaltres li voleu donar i nosaltres li volem donar. Tan distants en temes de poble, no estem!.”

El Sr. Alcalde diu: “S’ha de veure, no ho se??”

El Sr. Rovira diu: “Però hi ha temes com l’exemple que has explicat, que es proposa, es fa, es recapacita. Hi ha vegades que no s’hi pensa en aquestes coses. I aquí et puc explicar algun exemple de que ja ens ha passat aquí. No hi heu pensat, heu recapacitat i heu decidit fer-ho. La Comissió informativa és explicar una mica els punts que van al Ple.”

El Sr. Alcalde diu: “En aquests moments hem decidit que no. Si de cas ho reconsiderarem i en el proper Ple que serà en el mes de juliol, en podem tornar a parlar.”

La Secretària especifica que en el dictamen que es porta a Ple s’està parlant d’aprovar la Comissió especial de comptes i el funcionament. Lo qual no obvía que en un altre moment es pugui acordar crear la Comissió Informativa.

El Sr. Rovira diu que ha introduït el tema de les Comissions informatives perquè en l’informe de Secretaria es comença parlant de les Comissions informatives i llavors el dictamen no en parla gens i diu que ell en vol parlar.

El Sr. Alcalde demana cenyir-se al dictamen presentat que no en parla de les Comissions informatives.

El Sr. Rovira diu: Nosaltres votarem a favor de la Comissió Especial de Comptes, però insisteixo en el tema de les Comissions informatives.

El Sr. Alcalde diu: “Sr. Rovira, vostè pot entrar al Ple que ve un dictamen dient “volem que hi hagi comissions informatives”, i es debatrà si tenen d’haver o no comissions informatives. Però avui votem el punt exclusiu de la Comissió de Comptes”

La Secretaria exposa que fer una proposta negativa dient que no hi haurà comissions informatives, amb la lògica dels dictàmens no és lògic fer un dictamen negatiu.

El Sr. Rovira diu que si s’han de cenyir al dictamen, en el proper ple ja entraran una moció al respecte.

La Secretària explica que és el vot ponderat.

El Sr. Rovira també diu que ha quedat sorprès que la Comissió especial de comptes siguin només un cop a l’any.

La Secretària diu que això és el que marca la Llei.

El Sr. Rovira exposa que la llei pot dir moltes coses, i desprès la voluntat política pot ser una altra.

El Sr. Alcalde posa el tema a votació, i pregunta si estan tots d’acord, votant a favor tots els membres assistents, quedant aprovat el dictamen per unanimitat

El Sr. Rovira diu que els membres que formaran part de la Comissió seran la Sra. Trulls i el Sr. Rovira.

**5.- PROPOSTA D’APROVACIÓ DEL DICTAMEN DE NOMENAMENT DELS REPRESENTANTS DE LA CORPORACIÓ EN ÒRGANS COL·LEGIATS COMPETÈNCIA DEL PLE.-** Seguidament es presenta a consideració del Ple, el Dictamen de l’Alcaldia que llegeix la Secretària actuant i que diu literalment així:

“Vist l’informe de la Secretària de la Corporació, en relació amb el nomenament de Representants de la Corporació en Organisme Col·legiats Competència del Ple.

Vistes quins són els òrgans per als quals s’ha de nomenar representants,

PROPOSO al Ple de l’Ajuntament, el següent acord:

Nomenar als regidors que a continuació es relacionen com a representants d’aquest Ajuntament, en el òrgans supramunicipals que a continuació s’esmenten:

* + Consorci del Bages per a la Gestió de Residus. Joan Muns Botinas.
	+ Mancomunitat de Serveis d’Aguilar de Segarra, Fonollosa, Castellfollit del Boix, Rajadell i Sant Mateu de Bages. Joan Muns Botinas i substitut Pere Ribera i Guals.
	+ Consell Escolar del CEIP San Esteve de Valls de Torruella. Dídac Ullé Haro.
	+ Consell Escolar del ZER El Cardener. Dídac Ullé Haro.
	+ Consell Escolar de la Llar d’Infants municipal. Dídac Ullé Haro.
	+ A.D.F. Amics del Bosc. Joan Muns Botinas.
	+ Associació de Propietaris Forestals Boscos Bages-Anoia. Joan Muns Botinas.
	+ Bages Turisme. Joan Muns Botinas.
	+ Consorci per al Desenvolupament de la Catalunya Central. Joan Muns Botinas.
	+ Assemblea General de la Xarxa Local de Consum. Dídac Ullé Haro.
	+ Associació de Municipis per a la Independència. Dídac Ullé Haro.
	+ Servei de Protecció Civil del Consell Comarcal. Joan Ullé Castellà”

La Secretària manifesta que falta un òrgan que últimament també demana un representant de l’Ajuntament de Sant Mateu, que és el Consell Escolar de l’Agrupació Sant Jordi de Fonollosa.

Es proposa que el representant sigui el Sr. Joan Muns Botinas”

El Sr. Alcalde posa el tema a votació.

El senyor Rovira i les senyores Trulls i Carné s’abstenen i els senyor Ribera, J. Ullé, Muns i D. Ullé, voten a favor.

Queda aprovat el dictamen, amb quatre (4) vots a favor i tres (3) abstencions.

**6.- PROPOSTA D’APROVACIÓ DEL DICTAMEN DE NOMENAMENT DEL DIPOSITARI DE LA CORPORACIÓ.-** Seguidament es presenta a consideració del Ple, el Dictamen de l’Alcaldia que llegeix la Secretària actuant i que diu literalment així:

“La Disposició Addicional Segona.1.2 de la Llei 7/2007, de 12 d’abril, de l’Estatut Bàsic del Treballador Públic, estableix que són funcions públiques necessàries a totes les Corporacions Locals, la responsabilitat de la qual està reservada a funcionaris amb habilitació de caràcter estatal la de Secretaria, y el control i la fiscalització interna de la gestió econòmic-financera i pressupostaria, i la de comptabilitat, tresoreria i recaptació.

Tanmateix l’article 2. f) del Real Decret 1732/1994, de 29 de juliol, sobre Provisió de Llocs de Treball, reservats a Funcionaris d’Administració Local, amb Habilitació de Caràcter Nacional, permet que en les Corporacions Locals, la secretària de les quals estigui classificada en classe 3ª, la responsabilitat administrativa de les funcions de comptabilitat, tresoreria i recaptació podrà desenvolupar-se per membres de la Corporació o per funcionaris de la mateixa.

Atès l’informe de la Secretària de la Corporació sobre aquest tema, per la present, proposo al Ple de l’Ajuntament l’adopció del següent acord:

**PRIMER.-**  Designar, de conformitat amb l’article 2.f) del RD 1732/1994, de 29 de juliol, sobre provisió de llocs de treball reservats a Funcionaris d’Administració Local amb Habilitació de Caràcter Nacional com a Dipositari de l'Ajuntament, al Regidor En JOAN ULLE CASTELLA.

**SEGON.-** Rellevar al Regidor-Dipositari de l’obligació de prestar fiança, fent constar que tots els membres de la Corporació es fan responsables solidaris del resultat de la seva gestió.

**TERCER.-** Notificar aquesta resolució al designat, qui haurà d’acceptar expressament el nomenament, fent-se càrrec de les seves funcions mitjançant la signatura de l’Acta d’arqueig.

**QUART**.-Comunicar a les Entitats Bancàries que a continuació es relacionen, aquest nomenament per poder procedir al canvi de les signatures, donant de baixa al tresorer anterior, Sr. Agustí Planas Junyent i donant d’alta al Sr. Joan Ullé Castellà.

Entitats bancàries: “La Caixa”; Banc de Sabadell; Bankia; Banc Popular.

La Secretària continua dient que s’hauria d’afegir un nou punt al dictamen anterior, d’acord amb la petició de certificat feta per la Caixa, que diu així:

**CINQUÈ.-** Comunicar a les entitats bancaries que la disposició de fons dels comptes de l’Ajuntament de Sant Mateu, s’haurà de fer amb la signatura conjunta de les següents persones:

* Pere Ribera i Guals.- Ordinador de pagament.
* Montserrat Antón Romeu.- Interventor.
* Joan Ullé Castellà.- Dipositari.”

El Sr. Alcalde posa el tema a votació.

El senyor Rovira i les senyores Trulls i Carné s’abstenen i els senyor Ribera, J. Ullé, Muns i D. Ullé, voten a favor.

Queda aprovat el dictamen, amb quatre (4) vots a favor i tres (3) abstencions.

Així mateix es demana al Sr. Joan Ulle si accepta el càrrec de dipositari i manifesta que sí.

**7.- PROPOSTA D’APROVACIO DEL DICTAMEN RELATIU AL RÈGIM DE DEDICACIÓ, REMUNERACIÓ, INDEMNITZACIONS I DIETES DELS MEMBRES DE LA CORPORACIÓ.-** Seguidament es presenta a consideració del Ple, el Dictamen de l’Alcaldia que llegeix la Secretària actuant i que diu literalment així:

“Mitjançant Provisió d’Alcaldia de data 15/06/2015, es va iniciar expedient per determinar les retribucions dels membres que formen la Corporació.

La Secretària de la Corporació en data 16/06/2015, ha emès informe sobre la normativa aplicable i el procediment a seguir per al reconeixement de la dedicació parcial als membres de la Corporació.

Atès l’Informe esmentat i atès que es considera que el desenvolupament del càrrec d’Alcalde s’ha de fer amb dedicació parcial, i vist l’Informe d’Intervenció de data 15/06/2015, aquesta Alcaldia, des del punt de vista de l’organització interna, considera que el càrrec d’Alcalde, necessita una dedicació parcial del 75% de la jornada.

Atès el que s’ha exposat, proposo al Ple de l’Ajuntament l’adopció del següent acord:

**PRIMER**. Determinar que el càrrec d’Alcalde de l’Ajuntament de Sant Mateu de Bages, desenvolupi les seves funcions en règim de dedicació parcial del 75% de la jornada pels motius següents: complexitat del municipi amb diferents nuclis agregats i la gran diversitat de serveis que es presten.

**SEGON.-** Establir a favor dels membres de la Corporació que exerceixen els seus càrrecs en règim de dedicació parcial, les retribucions que tot seguit relacionen, que es percebran en catorze pagues, dotze corresponents a les diferents mensualitats de l’any i les dues restants corresponents a les mensualitats de juny i desembre, i donar-los d’alta en el règim general de la Seguretat Social, aquesta Corporació assumirà el pagament de les quotes empresarials que correspongui.

— El càrrec d’Alcalde, percebrà una retribució bruta mensual de 1.457,86 €.

**TERCER**.- La percepció d’aquestes retribucions serà compatible amb l’exercici d’altres activitats retribuïdes, públiques o privades, en els termes previstos per l’article 75 de la Llei 7/1985, de 2 d’abril, reguladora de les Bases de Règim Local, en concordança amb el que disposa la Llei 53/1984, de 26 de desembre, d’incompatibilitats del personal al servei de l’administració pública.

**QUART**.- Establir a favor dels membres de la Corporació que no tinguin dedicació exclusiva o parcial, el règim d’indemnitzacions següent:

Assistències.

* Per assistència a reunions de les Juntes de Govern: 150,00 €
* Per assistències a reunions de Ple o de la Comissió especial de comptes: 70,00 €

Dietes.- Les despeses especials que circumstancialment hagin d’efectuar l’Alcalde o els Regidors fora del terme municipal, donaran lloc a les següents indemnitzacions:

* Dinars. Segons tiquet o factura.
* Parkings. Segons tiquet o factura.
* Taxis o altres mitjans de transport públic. Segons tiquet o factura.
* Autopistes. Segons tiquet o factura.
* Quilometratge. 0,35 euros/km. (es farà retenció d’IRPF, per la diferència entre 0,19 €/ km i 0,35 €/km.)

**CINQUÈ*.*** Publicar de forma íntegra en el *Butlletí Oficial de la Província* l’Acord del Ple, per al seu coneixement general.

**SISÈ.** Notificar aquest Acord als interessats i al Servei de personal i intervenció per al seu coneixement i efectes.”

El Sr. Rovira diu: “Jo voldria fer una observació, en el pressupost he vist que hi havia una consignació de tota aquesta partida de sou de l’Alcalde, no he sabut veure on era la Seguretat Social”

La Secretària informa que està barrejada amb la partida de Seguretat Social del personal, i és la que està fixada per llei pels càrrecs electes.

El Sr. Rovira continua dient: “Em sorprèn perquè en un dels mítings de Valls es va dir que l’Alcalde cobrava, però que això venia d’una subvenció, suposo que la consignació pressupostària ha de ser i es demanarà la subvenció corresponent.

El Sr. Ribera diu: “S’ha demanat la subvenció, però aquest any la subvenció no és del 100%, sinó que és del 75%.”

El Sr. Rovira diu que el Sr. Alcalde no pot cobrar més del 75%, perquè en municipis petits no es pot tenir dedicació del 100%, només del 75%.

El Sr. Ribera diu que per això té la dedicació del 75%.

El Sr. Rovira demana si aquesta subvenció la concedeixen sempre i pregunta que passa si no la concedeixen.

El Sr. Ribera diu que ens l’han concedit sempre; que és el mateix que passa si fas una obra i després no et paguen la subvenció. Segueix dient que si es demana, subvencions com aquesta és segur que la concedeixen i que a nosaltres ens l’han concedit sempre, fins ara.

El Sr. Rovira diu: “Una altra observació, em sobte molt que la Junta de Govern que no és tan transcendent i amb menys responsabilitat que els plens, s’hagi posat per assistència a la Junta de Govern 150 € i per assistència al Ple 70 €. Dona la impressió que com aquí hi som nosaltres (APM), rebaixeu el preu i a les Juntes de Govern que no hi som l’apugeu”

El Sr. Ribera diu que no és per això.

El Sr. Rovira diu: Sabeu el que significa??? S’apujarà el sou de l’any passat amb aquest un 200 %.

El Sr. Ribera diu que no es veritat, que han mirat de no passar-nos dels números pressupostats.

El Sr. Rovira diu: “Us surt, amb dos comissions cada mes, més meitat de ple, 335 € i això per 12, no és el mateix que es cobrava l’any passat. Abans eren 190.

El Sr. Ribera diu que també s’han de mirar les dietes.

El Sr. Rovira diu: “Les dietes no tenen res a veure aquí, les dietes van en funció del que vosaltres aproveu aquí, un dinar..., que també em sobte que les dietes vagin amb factura. Jo diria que s’ha d’establir un preu per dinar. El que s’ha fixat és anar a despeses pagades, la dieta és fixar un preu fix”

El Sr. Ribera diu: “L’any passat hi havia els 190 € per Ple, i llavors hi havia les dietes, que eren que totes aquestes persones que anaven a òrgans supramunicipals o que perdien una tarda o un matí per l’Ajuntament se’ls pagaven 47,50, degudament justificades i ara no ho cobraran. Es cobrarà, quilometratge, pàrquing o autopista, però no dieta global. Això s’ha abolit. El gasto en conjunt és el mateix que l’any passat. S’apuja perquè entre 4 persones tindrem que fer la feina que l’any passat feien 7”.

El Sr. Rovira diu: “Perquè voleu!!!!”

El Sr. Ribera diu: “Per persona s’apujarà potser un 20%, no ho acabo de tenir comptat. En relació amb lo del 70 € o els 150 €, el que porta el pes de l’Ajuntament, el qui farà l’esforç de tirar-lo endavant és l’equip de govern.”

El Sr. Rovira diu: “Jo simplement us dic, el que vàreu dir: que només cobrava l’Alcalde!. I això no és veritat. Aquí s’ha pujat el sou de 190 a 335.

El Sr. Ribera diu: “No és veritat i continuo dient com al míting que vàrem fer que només cobrava l’Alcalde”.

El Sr. Rovira diu: “Jo crec que ho havíem de dir i dit està”.

El Sr. Alcalde posa el tema a votació.

El senyor Rovira i les senyores Trulls i Carné voten en contra i els senyor Ribera, J. Ullé, Muns i D. Ullé, voten a favor.

Queda aprovat el dictamen, amb quatre (4) vots a favor i tres (3) en contra.

**8.- DONAR COMPTE DE LES RESOLUCIONS DE L’ALCALDE, SOBRE NOMENAMENT DEL REPRESENTANT PERSONAL A SALO, SOBRE NOMENAMENT DELS TINENTS ALCALDE, I ALTRES DELEGACIONS.-** Seguidament es dona lectura als següents Decrets de l’Alcaldia, a efectes d’informació al Ple:

Decret de l’Alcaldia de data 13/06/2015, sobre nomenament del representant personal de l’Alcalde a Salo.

“Ates que el passat dia 13/06/2015, es va constituir la nova Corporació, essent nomenat Alcalde.

Atès que el municipi de Sant Mateu està format per 5 Entitats Singulars de població, que són Castelltallat, Coaner, Salo, Sant Mateu de Bages i Valls de Torroella.

Atès que cap dels Regidors que formen la corporació viu a Salo

Atès l’informe de la Secretaria de la Corporació sobre la normativa vigent per la designació d’un representant de l’Alcalde a la zona de Salo.

Atès el que disposa l’article 20 del RD 781/1986, de 18 d’abril pel que s’aprova el Text Refós de les disposicions legals vigents en matèria de Regim Local.

**HE RESOLT**

**PRIMER.-**  Nomenar al Sr. Enric Masafrets Marsiñach representant personal de l’Alcalde a l’Entitat Singular de població de Salo, amb totes les atribucions que confereix la normativa vigent.

**SEGON.-** La durada del càrrec estarà vinculada al mandat d’aquesta Alcaldia, podent-se revocar en qualsevol moment

**TERCER.-** Notificar aquesta resolució a la persona nomenada, als efectes de l’acceptació del nomenament. Es considerarà acceptada la designació de forma tàcita, si en el termini de tres dies hàbils des de la rebuda, no fan manifestació en contra.

**QUART**.- De la present resolució es donarà compte al Ple en la primera sessió que celebri, i es publicarà en el BOP, sense perjudici de la seva efectivitat des del dia següent al de la seva signatura, i publicar-ho al tauló d’edictes de l’Ajuntament i a la pàgina web.”

Decret de l’Alcaldia de data 16/06/2015, sobre nomenament dels Tinents d’Alcalde.

“Atès l’informe de la Secretària de la Corporació, en relació amb el nomenament dels Tinents d’Alcalde, de data 16/05/2015

I atès el que disposen els articles 41.3 i 46 del ROF, i l’article 55 del Text Refós de la Llei municipal i de Règim Local de Catalunya.

**H E R E S O L T**

**PRIMER**.- Nomenar Tinents d’Alcalde de l’Ajuntament de Sant Mateu de Bages, als regidors següents:

1er. Tinent d’Alcalde: Joan Ullé Castellà.

2on. Tinent d’Alcalde: Joan Muns Botinas.

Als Tinents d’Alcalde com a tals, els correspon substituir a aquest Alcaldia en la totalitat de les seves funcions i per l’ordre del seu nomenament, en els casos d’absència, malaltia o impediment que l’impossibiliti pel compliment de les seves atribucions.

**SEGON**.- Comunicar aquesta resolució als Regidors nomenats, pel seu coneixement i als efectes de la seva acceptació, que es considerarà tàcitament atorgada, si en el termini de tres dies hàbils des de la rebuda, no fan manifestació en contra.

**TERCER**.- De la present resolució es donarà compte al Ple en la primera sessió que celebri, i es publicarà en el BOP, sense perjudici de la seva efectivitat des del dia següent al de la seva signatura, i publicar-ho al tauló d’edictes de l’Ajuntament i a la pàgina web.”

Per últim també s’informa del Decret de l’Alcaldia de data 16 de juny de 2015, sobre delegacions, que diu literalment així:

“Atès l’informe de la Secretaria de la Corporació, relatiu a la delegació de funcions a favor de Regidors.

Vist l’article 43, 44, 45 i 51 del ROF, i l’article 53 del Text Refós de la Llei municipal i de Règim Local de Catalunya.

Considerant que per poder gestionar d’una manera més eficaç el funcionament de l’Ajuntament, s’hauria de dividir aquest en diferents àrees

**H E R E S O L T**

**PRIMER**: Establir que el funcionament de l’Ajuntament queda dividit en les àrees que a continuació s’esmenten, delegant la seva gestió al regidors que es relacionen:

- Urbanisme, Obres Públiques i Noves Tecnologies. JOAN ULLE CASTELLA

- Agricultura, Medi Natural, Medi Ambient i Turisme. JOAN MUNS BOTINAS.

- Servei a les Persones. DÍDAC ULLE HARO

**SEGON**: Les facultats que es deleguen són la direcció i gestió (s’exceptua la facultat de resoldre mitjançant actes administratius) de tots els serveis relacionats amb l’àmbit de l’àrea delegada

**TERCER.-** Notificar aquesta resolució als regidors designats, als efectes de la seva acceptació, que es considerarà tàcitament atorgada, si en el termini de tres dies hàbils des de la rebuda, no fan manifestació en contra.

**QUART**.- De la present resolució es donarà compte al Ple en la primera sessió que celebri, i es publicarà en el BOP, sense perjudici de la seva efectivitat des del dia següent al de la seva signatura, i publicar-ho al tauló d’edictes de l’Ajuntament i a la pàgina web.”

Els membres assistents es donen per assabentats dels Decrets anteriors.

El Sr. Rovira diu: “Vull fer una pregunta en relació amb el representant de Salo, cobrarà com vosaltres? (que si haguéssim tingut que votar nosaltres haguéssim votat que sí, ens sembla que una bona decisió, si nosaltres haguéssim estat al govern també ho haguéssim fet)”

El Sr. Ribera diu: No té sou.

La Secretària diu que podrà cobrar alguna dieta si fa alguna cosa que pugui justificar relacionada amb el càrrec.

El Sr. Rovira diu: “Quan parlem de dietes per mi té un altre concepte. Jo he viscut molts anys assalariat, la meva dieta és una quantitat fixa, que cobres un tant per dia o un tant per migdia, lo altra són despeses. Si estic equivocat o vosaltres ho feu d’una altra manera, parlem el mateix llenguatge i ens adaptem i ja està i així sabrem quan un diu una cosa a que ens referim. Pel que dedueixo pel que dius potser cobrarà alguna despesa de desplaçament, algun dinar, etc.”

La Secretària diu que pot cobrar alguna dieta de desplaçament, però no de dinars, que no serà el cas.

A continuació la Sra. Carné demana: Com preveieu defensar Sant Mateu?

El Sr. Ribera diu: “A Sant Mateu hi ha una persona, una regidora i si hi ha alguna cosa o alguna persona que pel que sigui no vol venir amb tu, que vingui directament a mi. Jo crec que la gent de Sant Mateu s’ha d’adreçar a tu.”

La Sra. Carné diu que hi ha el tema de la SAT.

El Sr. Ribera diu: “Nosaltres no entrarem en la SAT”.

La Secretària també diu que es dubtós que es pugui nomenar un representant de l’Alcalde a la capitalitat del municipi.

No havent més assumptes per tractar, l’Alcalde aixeca la sessió, a les 21 hores, de la qual s’estén aquesta acta, que com a Secretària, certifico.

 Vist-i-plau, La Secretària.

 L’Alcalde.

 Pere Ribera i Guals. Montserrat Antón Romeu.